Eivind Undrum Jacobsen

Eivind Undrum Jacobsen (født 19. juli 1977) er fra januar 2021 redaktør for NRK i Midt-Norge, som blant annet innbefatter NRK Trøndelag, NRK Innlandet og NRK Møre og Romsdal. Han har også bakgrunn som distriktsredaktør i NRK Nordland og som regionredaktør for NRK i Nord-Norge.  

Jacobsen var fram til juni 2006 leder og bystyrerepresentant for Bodø Arbeiderparti. Han ba om fritak fra alle politiske verv etter at han gikk over i jobb som redaktør av Bodø Nu. Men i Bodø kommune er man restriktiv med å gi fritak for politiske verv. Jacobsens ektefelles far, Halvdan Sivertsen, søkte fritak da han ble valgt inn i bystyret for SV i 1987, men fikk avslag. 21. juni 2006 ble Jacobsen etter en politisk strid innvilget fritak.Fra august 2007 har han arbeidet som journalist og redaksjonssjef i NRK Nordland. I 2017 ble han distriktsredaktør i NRK Nordland. I en periode fra 2019 til 2020 fungerte Jacobsen som regiondirektør for NRK i Nord-Norge.

Bakgrunn 
 Bystyrerepresentant for Bodø Arbeiderparti i perioden 2003-2006
 Bystyrerepresentant for Bodø Arbeiderparti i perioden 1999-2003
 Bystyrerepresentant for Bodø Arbeiderparti i perioden 1995-1999
 Leder for Bodø Arbeiderparti fra 2002
 Gruppeleder for Bodø Arbeiderpartis bystyregruppe 2003-2006
 Leder for Nordland AUF 1997
 Styremedlem i Nordland Arbeiderparti
 Høgskolekandidat i Journalistikk fra Høgskolen i Bodø

Jacobsen har fire ganger vært med i Steigen Sagaspill.

Referanser 

Lokalpolitikere i Bodø
Ap-politikere i Nordland
Tillitsvalgte i AUF
Norske redaktører
Fødsler i 1977